Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 123/12/4406	Topoľčany, 14.3.2012
EEČ : 2-35-19-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Skutková veta:
dňa  16.10.2011 približne o 12.00 hod. v Krušovciach z voľne prístupného areálu bývalého poľnohospodárskeho družstva „ Hrad odcudzil dvojnápravový príves s nadstavbou nádrže na fekálie o objeme 3000 l, oranžovej farby, bez EČ, čím spôsobil XXXXX, bytom XXXXX škodu vo výške 800, - Eur.  

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt OR PZ OO PZ XXXXX uznesením č. ORP-99/TO-TO-2012 zo dňa 15.2.2012 podľa §  206 ods. 1 TP vzniesol obvinenie XXXXX, nar. 2.2.1968 na tom skutkovom základe, ako je uvedené vo výrokovej časti tohto uznesenia.
              Preskúmaním spisového materiálu bolo zistené, že obvinený XXXXX sa k stíhanému trestnému činu, ktorý sa mu kladie za vinu doznal, svoje konanie ľutuje a s podmienečným zastavením trestného stíhania podľa § 216 ods. 1 TP súhlasí.
              Poškodený XXXXX nežiada od obvineného náhradu škody, keďže odcudzená vec mu bola vrátená.

              Zo spisového materiálu je zrejmé, že obv. XXXXX  nebol doposiaľ súdne trestaný ani riešený za priestupok v priestupkovom konaní a z miesta bydliska  je kladne hodnotený.   
              Obvinený XXXXX v danom prípade svojim konaním naplnil skutkovú podstatu prečinu  krádeže podľa § 212 ods. 1 Tr. zák.. Vzhľadom na osobu obvineného, jeho doterajší život a okolnosti prípadu, za ktorých bol čin spáchaný, možno dôvodne predpokladať, že sa obvinený osvedčí a nebude pokračovať v trestnej činnosti.
              Nakoľko v danom prípade u obvineného boli splnené všetky zákonné podmienky pre podmienečné zastavenie trestného stíhania podľa § 216 ods. 1 TP, rozhodla som tak, ako je to uvedené vo výrokovej časti tohto uznesenia a zároveň som obvinenému určila skúšobnú dobu v trvaní jedného roka.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka